非池中 (音樂廠牌)

非池中係一個香港環球唱片旗下，已經無再運作嘅音樂廠牌。1996年1月29號廠牌成立嗰陣，仲搞咗一個開幕派對。當時係香港環球唱片嘅負責人陳少寶為劉以達開設，畀佢製作個人唱片同埋為胡蓓蔚監製，陳少寶喺2014年訪問嘅時候，話過自己當時就係想將非池中做成香港嘅魔岩唱片。

之後，非池中亦代理過中國歌手鄭鈞嘅專輯，又試過幫軟硬天師同達明一派重組，但最終就只有達明一派短暫復合。

劉以達自己嘅《麻木》同埋胡蓓蔚嘅大碟獲得口碑，黃貫中、丁菲飛同林海峰亦曾經有專輯以非池中嘅名義發行，但係廠牌難以盈利，最後廠牌關閉。

香港唱片公司